stanford-oval/wikipedia huggingface dataset:
בחיפוש אחר נשיקת חצות
ביקורת

רוב הביקורות נטו לאהוד את הסרט. רוג'ר איברט מציין במיוחד את הצילום ואת משחקם הכנה של שני השחקנים הראשיים. הוא אף מתייחס לכך שהמפיקה, אן ווקר-מקביי, הייתה גם המפיקה של הסרט לפני הזריחה בכיכובם של אית'ן הוק וז'ולי דלפי, שיצא למסכים ב-1995 ותיאר צעיר וצעירה המתוודעים זה לזה בלילה אחד אותו הם עוברים ברחובותיה של וינה. איברט טוען כי למרות שהרעיון דומה ולמרות שניתן קרדיט בכתוביות הסרט להשפעת הסרט מ-1995, שני הסרטים שונים בכך שגיבורי "לפני הזריחה" הם גיבורים מושלמים בעוד שגיבורי סרט זה מציגים דמויות בעלות חולשות שלצופה קל להזדהות איתן.
מרק קרמוד, מבקר הקולנוע של האובזרבר, מציין כמו רבים אחרים את הדמיון לסרטו של וודי אלן "מנהטן" שמשתמש בצילום שחור-לבן ובתפאורה של מנהטן כחלק בלתי נפרד מהסרט. אולם, הוא משבח את יוצרי הסרט על כך שבחרו כתפאורה דווקא באזור הישן והמוזנח של מרכז לוס אנג'לס היוצר הקבלה בין שקיעתם של התיאטראות ובתי הקולנוע ברובע ובין מות האהבה הרומנטית בימינו. הוא אף משבח את הבמאי על האקט האחרון בסרט שמאזן את תחושות חרדת הנטישה והחשש מאלימות המלוות את הצופה במשך הסרט.
הערות שוליים

↑   ראיון עם סקוט מק'ניירי ושרה סימונדס בפסטיבל AFI, וידאו קליפ של השיר  באתר יוטיוב
↑  In Search of a Midnight Kiss, האתר הרשמי של רוג'ר איברט, 21 באוגוסט 2008
↑  DVD of the week: In Search of a Midnight Kiss, אתר הגרדיאן, 5 באוקטובר 2008
ארנחואס

ערך זה עוסק בעיר בספרד. אם התכוונתם לפירושים אחרים, ראו .
אָרָנְחוּאֶס (בספרדית: Aranjuez) היא עיר בדרום הקהילה האוטונומית מדריד בספרד, 47 ק"מ מדרום למדריד, על גדות נהר הטחו. העיר נודעה בנופיה ובאקלימה הנוח; המלכים הקתוליים, פרננדו השני מאראגון ואיזבלה הראשונה מקסטיליה, ישבו במקום, ומאז ועד סוף המאה ה-19 העיר שימשה כמושב האביב של מלכי ספרד. פליפה השני בנה בה את הארמון המלכותי של ארנחואס, שמהווה עד היום מוקד משיכה לתיירים.
רבעי ארנחואס
ב-2005 היו בעיר כ-48,000 תושבים, שהתפרנסו ברובם מתיירות, אך גם מחקלאות ומתעשייה.
שם העיר התפרסם בעיקר בזכות היצירה ה"קונסיירטו דה ארנחואס" של חואקין רודריגו, אחת היצירות המפורסמות ביותר לגיטרה קלאסית.
בשנת 2001 הוכרז הנוף התרבותי בארנחואס כאתר מורשת עולמית על ידי ארגון אונסק"ו.
ביל ברייסון

| --- | --- |

ברייסון ב-2018
 לידה:  8 בדצמבר 1951 (בן 72) דה מוין, איווה, ארצות הברית 
 שם לידה:  William McGuire Bryson 
 מדינה:  ארצות הברית 
 שם עט:  Bill Bryson 
 מקום לימודים:  אוניברסיטת דרייק, בית הספר התיכון על שם תאודור רוזוולט 
 שפות היצירה:  אנגלית 
 סוגה:  ספרות מדע פופולרי, ספרות מסע 
 יצירות בולטות:  היסטוריה קצרה של כמעט הכל, At Home: A Short History of Private Life, A Walk in the Woods 
 תקופת הפעילות:  מ-1985 
 פרסים והוקרה:  עמית כבוד של החברה המלכותית (2013)  חרט הכסף (2009)  דוקטור לשם כבוד מאוניברסיטת לסטר  פרס ג'יימס ג'ויס  דוקטור לשם כבוד מאוניברסיטת דרהאם  קצין במסדר האימפריה הבריטית 
 אתר רשמי
 
ויליאם מקגווייר "ביל" ברייסון (אנגלית: William McGuire "Bill" Bryson; נולד ב-8 בדצמבר 1951) הוא סופר ועיתונאי אמריקאי, שחי את רוב חייו בבריטניה. מחברם של ספרים רבי-מכר בנושאים מגוונים כמו השפה האנגלית, טיולים, שייקספיר, מדע פופולרי וההיסטוריה של העולם והאנושות. ספריו זכו להצלחה רבה והם מתובלים בהומור ובאנקדוטות.
ביוגרפיה

ברייסון נולד בדה מוין באיווה, בנם של אגנס מרי וביל האב, עיתונאי ספורט. הוא למד באוניברסיטת דרייק (Drake University) באיווה אולם הפסיק את לימודיו בשנת 1972 והחליט לצאת לטיול תרמילאים באירופה. בשנת 1973 הגיע לבריטניה, שם מצא עבודה בבית חולים פסיכיאטרי. הוא פגש שם את אשתו לעתיד, אחות בשם סינתיה. בשנת 1975 חזרו לארצות הברית כדי שברייסון יסיים את לימודיו. בשנת 1977 התיישב הזוג בצפון יורקשייר שבאנגליה, שם פעל ברייסון עד לשנת 1995, שבה עבר לעיר הנובר שבניו המפשייר.
ברייסון אב לארבעה ילדים.
ספריו

רשימות מארץ גדולה, 2001
רשימות מאי קטן, 2005
שייקספיר - העולם כבמה, 2008
ההיסטוריה הקצרה של כמעט הכול, 2017
הגוף, כנרת זמורה-ביתן דביר, 2021
ראו גם

ההיסטוריה הקצרה של כמעט הכל
הערות שוליים

↑   ינון ירוס, "הגוף" לא מפסיק להתפעם מהמורכבות והתחכום של המכונה האנושית, באתר הארץ, 24 בפברואר 2022
| --- | --- |
בקרת זהויות :  NLI: 987007298240205171  PLWABN: 9810573967205606  BIBSYS: 90175480  BNE: XX867828  BnF: cb12221058r (data)  CANTIC: a10054893  CiNii: DA00869910  GND: 120662515  ICCU: LO1V130646  ISNI: 0000 0001 2134 9197  LCCN: n80112664  LNB: 000019404  MusicBrainz: 19727b98-33ea-4971-9de2-e181c7ca34ff  NDL: 00463936  NKC: xx0005935  NLA: 35251552  NLG: 135449  NLK: KAC200203992  NSK: 000168067  NTA: 070896984  RERO: 02-A000023521  SELIBR: 243714  SUDOC: 030883938  Trove: 882604  ULAN: 500293064  VIAF: 59134159   WorldCat (עם VIAF): 59134159 
ערך זה הוא קצרמרבנושא סופרים. אתם מוזמנים לתרום לוויקיפדיה ו.
ארון ויגינס

| --- | --- |

 לידה:  2 בינואר 1999 (בן 25) גרינסבורו, קרוליינה הצפונית, ארצות הברית 
 שם מלא:  ארון דניאל ויגינס
 עמדה:  קלע, סמול פורוורד
 גובה:  1.96 מטרים
 מספר:  21
 מכללה:  אוניברסיטת מרילנד (2018–2021)
 דראפט:  בחירה מספר 55, 2021 אוקלהומה סיטי ת'אנדר
 קבוצות כשחקן
 2021–   2021–2022:  אוקלהומה סיטי ת'אנדר   ←אוקלהומה סיטי בלו
 
ארון דניאל ויגינס (באנגלית: Aaron Daniel Wiggins; נולד ב-2 בינואר 1999) הוא כדורסלן אמריקאי המשחק בעמדות הקלע והסמול פורוורד באוקלהומה סיטי ת'אנדר.
קריירה

בילדותו עסק ויגינס בכדורסל, פוטבול וריצה, וניגן בטרומבון ובפסנתר. בגיל התיכון החל להתמקד בכדורסל, וביוני 2017 גויס על ידי סקאוטים של אוניברסיטת מרילנד שהגיעו לתיכון בו שיחק כדי לצפות בשחקן אחר, ג'יילן הורד.
בעונתו הראשונה באוניברסיטה קלע פעמיים שיא עונתי של 15 נקודות, ובתום העונה העמיד ממוצעים של 8.3 נקודות ו-3.3 ריבאונדים ב-23.5 דקות למשחק, כשהוא קולע 41.3% מטווח שלוש הנקודות. ב-23 בפברואר 2020 קלע שיא עונתי של 20 נקודות, מתוכן שש שלשות, בהפסד 72–79 לאוהיו סטייט. בתום עונתו השנייה העמיד ממוצעים של 10.4 נקודות, 4.9 ריבאונדים ו-1.4 אסיסטים למשחק. בעונתו השלישית והאחרונה באוניברסיטה קלע שיא קריירה של 27 נקודות בהפסד 96–77 לאלבמה, ובתום העונה העמיד ממוצעים של 14.5 נקודות, 5.8 ריבאונדים ו-2.5 אסיסטים למשחק, והכריז על מועמדותו לקראת דראפט 2021 ב-NBA.
בדראפט נבחר ויגינס בבחירה ה-55 על ידי אוקלהומה סיטי ת'אנדר. הוא הצטרף לסגל הקבוצה לקראת ליגת הקיץ של ה-NBA, והעמיד ממוצעים של 11.2 נקודות למשחק, הממוצע השני בגובהו בקבוצה. ב-15 באוגוסט הוא חתם על חוזה דו כיווני עם הת'אנדר ועם אוקלהומה סיטי בלו, שלוחתהּ של הת'אנדר בליגת הפיתוח של ה-NBA. ב-26 בדצמבר קלע שיא קריירה ב-NBA, כשקלע 24 נקודות ב-8/10 מהשדה ו-2/4 לשלוש בניצחון קבוצתו 117–112 את ניו אורלינס פליקנס. ב-12 בפברואר 2022 המירה הקבוצה את חוזהו לחוזה NBA סטנדרטי. בתום עונת 2021/2022 העמיד ויגינס ממוצעים של 8.3 נקודות, 3.6 ריבאונדים ו-1.4 אסיסטים ב-24.2 דקות לממוצע ב-50 משחקים בהם שיחק, כשב-35 מתוכם פתח בחמישייה.
סטטיסטיקות קריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | אוקלהומה סיטי | 50 | 35 | 24.2 | 0.463 | 0.304 | 0.729 | 3.6 | 1.4 | 0.6 | 0.2 | 8.3 |
| 2022/2023 | אוקלהומה סיטי | 70 | 14 | 18.5 | 0.512 | 0.393 | 0.831 | 3.0 | 1.1 | 0.6 | 0.2 | 6.8 |
| 2023/2024 | אוקלהומה סיטי | 78 | 4 | 15.7 | 0.562 | 0.492 | 0.789 | 2.4 | 1.1 | 0.7 | 0.2 | 6.9 |
| קריירה | קריירה | 198 | 53 | 18.9 | 0.514 | 0.394 | 0.780 | 2.9 | 1.2 | 0.6 | 0.2 | 7.3 |
סטטיסטיקות קריירה > בעונה הסדירה של ה-NBA > פליי אין

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2023/2024 | אוקלהומה סיטי | 2 | 0 | 14.3 | 0.667 | 0.000 | 1.000 | 1.5 | 0.0 | 0.5 | 0.0 | 5.5 |
| קריירה | קריירה | 2 | 0 | 14.3 | 0.667 | 0.000 | 1.000 | 1.5 | 0.0 | 0.5 | 0.0 | 5.5 |
סטטיסטיקות קריירה > בעונה הסדירה של ה-NBA > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2023/2024 | אוקלהומה סיטי | 10 | 0 | 15.7 | 0.489 | 0.300 | 0.909 | 3.2 | 1.0 | 0.6 | 0.3 | 6.2 |
| קריירה | קריירה | 10 | 0 | 15.7 | 0.489 | 0.300 | 0.909 | 3.2 | 1.0 | 0.6 | 0.3 | 6.2 |
סטטיסטיקות קריירה > במכללות

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | מרילנד | 34 | 4 | 23.5 | 0.385 | 0.413 | 0.867 | 3.3 | 0.8 | 0.8 | 0.2 | 8.3 |
| 2019/2020 | מרילנד | 31 | 16 | 28.6 | 0.377 | 0.317 | 0.717 | 4.9 | 1.4 | 0.8 | 0.4 | 10.4 |
| 2020/2021 | מרילנד | 31 | 30 | 33.0 | 0.446 | 0.356 | 0.772 | 5.8 | 2.5 | 1.1 | 0.5 | 14.5 |
| קריירה | קריירה | 96 | 50 | 28.2 | 0.407 | 0.361 | 0.769 | 4.6 | 1.6 | 0.9 | 0.4 | 11.0 |
הערות שוליים

↑  "Maryland's Aaron Wiggins knows tap, jazz, ballet and hip-hop. Up next is the Big Dance". Washington Post (באנגלית אמריקאית). ISSN 0190-8286. נבדק ב-2022-08-15.
↑  Phenom Staff, Is Aaron Wiggins the Big Ten's Most Lethal Shooter in 2019-20?!, Phenom Hoop Report, ‏2019-09-03 (באנגלית אמריקאית)
↑  Thomas Kendziora, Aaron Wiggins Poised To Make Sophomore Leap For Maryland Men's Basketball, PressBox, ‏2019-11-27 (באנגלית אמריקאית)
↑  Rising four-star small forward recruit Aaron Wiggins commits to Maryland, Baltimore Sun
↑  Staying aggressive has made freshman Aaron Wiggins a road warrior for Maryland, Baltimore Sun
↑  As sophomore year begins, Maryland wing Aaron Wiggins has seen his game and confidence grow, Baltimore Sun
↑  Brooks DuBose, Maryland Basketball's Aaron Wiggins A Bench Player In Name Only, PressBox, ‏2019-02-19 (באנגלית אמריקאית)
↑  "Aaron Wiggins has become stronger and more confident, but Maryland wants more". Washington Post (באנגלית אמריקאית). ISSN 0190-8286. נבדק ב-2022-08-15.
↑  Jordan Gold, TT Court Vision: Aaron Wiggins shines but Terps falter at Ohio State, Testudo Times, ‏2020-02-25 (באנגלית)
↑  Maryland basketball’s Anthony Cowan Jr., Jalen Smith earn All-Big Ten honors, Baltimore Sun
↑  Jacob Steinberg, What Does Aaron Wiggins' Decision To Leave Mean For Maryland Men's Basketball?, PressBox, ‏2021-07-06 (באנגלית אמריקאית)
↑  Maryland guard Aaron Wiggins keeping name in NBA draft, will forgo senior season, Baltimore Sun
↑  "Maryland's Aaron Wiggins, Eric Ayala declare for NBA draft while maintaining eligibility". Washington Post (באנגלית אמריקאית). ISSN 0190-8286. נבדק ב-2022-08-15.
↑  Aaron Wiggins, former Maryland baskeball standout, taken in NBA Draft, InsideMDSports (באנגלית אמריקאית)
↑  Thunder Signs Aaron Wiggins to Two-Way Contract, www.nba.com (באנגלית)
↑  Nick Crain, Thunder Rookie Aaron Wiggins Signed to Full-Time NBA Deal, Sports Illustrated Oklahoma City Thunder News, Analysis and More (באנגלית)
ארל וו. סת'רלנד, הבן

| --- | --- |

 לידה:  19 בנובמבר 1915 קנזס, ארצות הברית 
 פטירה:  9 במרץ 1974 (בגיל 58) מיאמי, פלורידה, ארצות הברית 
 ענף מדעי:  פיזיולוגיה
 מקום קבורה:  Burlingame Community Cemetery 
 מקום לימודים:  אוניברסיטת וושינגטון בסנט לואיס
 מוסדות:  אוניברסיטת ואנדרבילט אוניברסיטת וושינגטון בסנט לואיס אוניברסיטת קייס וסטרן ריזרב
 תלמידי דוקטורט:  פריד מורד
 פרסים והוקרה:  פרס נובל לפיזיולוגיה או לרפואה פרס לסקר המדליה הלאומית למדעים
 
ארל וו. סת'רלנד, הבן (באנגלית: Earl Wilbur Sutherland Jr.;‏ 19 בנובמבר 1915 – 9 במרץ 1974) היה ביוכימאי ופרמקולוג אמריקאי, זוכה פרס נובל לפיזיולוגיה או לרפואה לשנת 1971 "על גילוי פעולת הורמונים, באופן מיוחד אפינפרין, דרך שליחים שניוניים".
ביוגרפיה

סת'רלנד נולד ב-22 בספטמבר 1901 בקנזס. בשנת 1942 סיים את לימודי הרפואה באוניברסיטת וושינגטון בסנט לואיס. לאחר הלימודים סת'רלנד שירת כרופא בצבא ארצות הברית במלחמת העולם השנייה. הוא חזר לאוניברסיטת וושינגטון בסיום המלחמה בשנת 1945. בתקופת לימודיו והכשרתו הושפע מאוד סת'רלנד ממוריו זוכי פרס נובל קארל פרדיננד קורי וגרטי קורי.
בשנת 1950 הפך סת'רלנד לפרופסור לכימיה. בשנת 1953 עבר לקליבלנד שבאוהיו והחל לעבוד כפרופסור לפרמקולוגיה באוניברסיטת קייס וסטרן ריזרב. בשנים 1963–1973 עבד באוניברסיטת ואנדרבילט.
סת'רלנד נפטר ב-9 במרץ 1974 במיאמי שבפלורידה בגיל 58.
פרסים והוקרה

1970 – פרס לסקר
1971 – פרס נובל לפיזיולוגיה או לרפואה
1973 – המדליה הלאומית למדעים
אריק נאדסן

| --- | --- |

 לידה:  25 במרץ 1988 (בן 36) טורונטו, אונטריו, קנדה
 מדינה:  קנדה 
 תקופת הפעילות:  מ-1999
 פרופיל ב-IMDb
 
אריק קנת' וויליאם נאדסן (באנגלית: Erik Kenneth William Knudsen; נולד ב-25 במרץ 1988) הוא שחקן קנדי.
ביוגרפיה

נאדסן נולד ב-25 במרץ 1988 בטורונטו, בירת פרובינציית אונטריו, בקנדה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | Tribulation | טום קאנבורו הצעיר |  |
| 2005 | זוכת הפרסים מדיפיאנס, אוהיו (אנ') | רוג ראיין בן ה-13 |  |
| 2005 | המסור 2 | דניאל מת'יוז |  |
| 2006 | שוטר טוב, שוטר רע | ג'ונת'ן וורד |  |
| 2006 | A Lobster Tale | טימי ברוק |  |
| 2009 | מרד נעורים (אנ') | לירוי / לפטי |  |
| 2010 | האקסים של החברה שלי | לוקאס "קראש" וילסון |  |
| 2011 | ביסטלי (אנ') | טרי מדיסון |  |
| 2011 | צעקה 4 | רובי מרסר |  |
| 2012 | The Barrens | ראיין |  |
| 2017 | שוטר טוב, שוטר רע 2 | ג'ונתן וורד |  |
| 2018 | Blindsided | טובי |  |
| 2024 | The Camp Host | בלייק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | I Was a Sixth Grade Alien! | קני | 2 פרקים |
| 1999 | Real Kids, Real Adventures | אלכס שרפלר | פרק: "Heimlich Hero: The Michelle Shreffler Story" |
| 2000 | In a Heartbeat | ג'ייסון | פרק: "You Say It's Your Birthday" |
| 2000 | Common Ground | ג'וני בורוז הצעיר | סרט טלוויזיה של שואוטיים |
| 2000 | מי זה סנטה? (אנ') | ילד דוחה | סרט טלוויזיה של ABC |
| 2001–2002 | הסניגור (אנ') | האנטר ריד | 4 פרקים |
| 2001 | Blackout | איאן רובינס | סרט טלוויזיה של CBS |
| 2001 | Stolen Miracle | טומי | סרט טלוויזיה של CTV (אנ') |
| 2001 | The Familiar Stranger | כריס וולש הצעיר | סרט טלוויזיה של Lifetime (אנ') |
| 2001 | Doc | מיץ' | 2 פרקים |
| 2003 | Full-Court Miracle | טי.ג'יי מרפי | סרט טלוויזיה של ערוץ דיסני |
| 2003–2004 | Mental Block | דונובן מקיי | תפקיד ראשי (2 עונות); 26 פרקים |
| 2004 | רצח כחול | ג'ייק גרין | פרק: "Janet Green" |
| 2005 | קווין היל (אנ') | ריאן סטלינג'ר | פרק: "Losing Isn't Everything" |
| 2006 | Booky Makes Her Mark | ארתור תומפסון | סרט טלוויזיה של CBC (אנ') |
| 2006–2008 | יריחו | דייל טרנר | 18 פרקים |
| 2008 | A Teacher's Crime | ג'רמי רנדר | סרט טלוויזיה של Lifetime (אנ') |
| 2008 | Flashpoint | ג'קסון ברקליף | פרק: "The Element of Surprise" |
| 2012 | נס רפואי | מיטשל | פרק: "Pilot" |
| 2012 | דגראסי: הדור הבא (אנ') | דרין האו | 2 פרקים |
| 2012–2015 | רצף הזמן | אלק סדלר | תפקיד ראשי (4 עונות); 42 פרקים |
| 2014 | Client Seduction | דניס בראנר | סרט טלוויזיה של Lifetime (אנ') |
| 2016 | 12 קופים (אנ') | תומאס קרופורד ג'וניור | פרק: "One Hundred Years" |
| 2017 | Ransom | לוקאס האמיל | פרק: "Regeneration" |
| 2017 | הערפל | ויק | 7 פרקים |
| 2017 | קילג'ויס (אנ') | מק'אבוי | 2 פרקים |
| 2017 | Stickman | ג'רמי | סרט טלוויזיה של Syfy (אנ') |
| 2019 | השורד המיועד | דייוויס מארלו | פרק: "#scaredsh*tless" |
| 2019 | Murdoch Mysteries | פרנק ריזו | פרק: "Toronto the Bad" |
| 2020 | Hudson & Rex | איאן סילבר | פרק: "Tunnel Vision" |
| 2021 | Nine Films About Technology | קורי | סדרת רשת; פרק: "Digital Gold" |
| 2021 | Private Eyes | ברייס | 2 פרקים |
| 2021 | ראש העיר של קינגסטאון | ספייבי | פרק: "Simply Murder" |
| 2022 | שככה יהיה לי טוד (אנ') | בריאן | פרק: "Second Second Chance" |
5קישורים חיצוניים

מדיה וקבצים בנושא  בוויקישיתוף
אריק נאדסן, ברשת החברתית אקס (טוויטר)
אריק נאדסן, במסד הנתונים הקולנועיים IMDb (באנגלית)
אריק נאדסן, באתר AllMovie (באנגלית)
אריק נאדסן, באתר Rotten Tomatoes (באנגלית)
אריק נאדסן, במסד הנתונים הקולנועיים KinoPoisk (ברוסית)
אריק נאדסן, באתר MusicBrainz (באנגלית)
| --- | --- |
בקרת זהויות :  BnF: cb16710074z (data)  ISNI: 0000 0000 5451 4999  LCCN: no2008086405  MusicBrainz: dfaab514-923b-4749-ba61-6fca46ed6e9e  NTA: 375918701  SUDOC: 176742204  VIAF: 7203593   WorldCat (עם VIAF): 7203593
בחירה חברתית

בתורת המשחקים, בחירה חברתית היא הליך שבו בוחרים בין מספר מועמדים באופן המביא בחשבון את ההעדפות של המצביעים. לדוגמה, אזרחים הבוחרים את מועמדיהם לכנסת, או דיירים הבוחרים את המועמדים לוועד הבית. פרדוקס ארו ופרדוקסים דומים לו מראים שלא קיימת שיטת הצבעה "מוצלחת" באופן חד משמעי, ולכן עוסקת תורת הבחירה החברתית בקריטריונים שונים להצלחה של שיטת הצבעה, ובשיטות שונות העומדות בחלק מן הקריטריונים האלה.
טיפוסי בחירות

הליך של בחירה חברתית יוצא כאמור מן ההעדפות של המצביעים, ומחזיר הכרעה משותפת. ההעדפה של מצביע יכולה לכלול בחירת המועמד המועדף עליו בלבד (כמו בבחירות אישיות לראשות הממשלה), דירוג מלא של כל המועמדים, דירוג חלקי (כמו באירוויזיון) או כל יחס סדר על קבוצת המועמדים. תוצאת ההליך יכולה להיות בחירה של זוכה יחיד, או דירוג מלא של המועמדים, ועשויה לכלול גם תוצאות תיקו.
הנחת היסוד היא שכל מצביע בפני עצמו נוהג באופן רציונלי, כלומר שאם הוא מעדיף את a על b ואת b על c, אז הוא מעדיף את a על c. באופן פורמלי, כל מצביע בוחר יחס סדר (לאו דווקא ליניארי). בהקשר זה, יחס הסדר נקרא גם יחס העדפות. בגישה מתמטית זו, בחירה חברתית היא שלשה סדורה הכוללת את קבוצת המצביעים N, את קבוצת המועמדים A, ופונקציה המתאימה לכל מצביע את יחס ההעדפות שלו.
פונקציית בחירה (או שיטת בחירה) היא פונקציה המקבלת את העדפות המצביעים (פורמלית, את הבחירה החברתית), ומחזירה יחס טרנזיטיבי על המועמדים. פונקציה כזו, המוגדרת היטב עבור כל העדפה, נקראת פונקציה אוניברסלית.
מבחינים בין פונקציית בחירה חברתית המקבלת מכל מצביע יחס העדפות חזק ומחזירה אפשרות אחת מועדפת, לבין פונקציית רווחה חברתית המקבלת מכל מצביע יחס העדפות, ואמורה להחזיר יחס העדפות של המועמדים.
תנאים על פונקציית הבחירה

בתורת המשחקים הוגדרו ונחקרו עשרות תנאים על פונקציות בחירה. פונקציית בחירה היא
אנונימית אם היא אדישה לזהות המצביעים (כלומר סימטרית ביחס להחלפה ביניהם);
נייטרלית אם היא אדישה לזהות המועמדים;
מונוטונית אם מועמד מנצח אינו ניזוק משינוי עמדות של מצביעים לטובתו;
תנאי הרוב מתקיים אם המועמד שהגיע למקום הראשון אצל רוב המצביעים, מנצח;
תנאי הפה-האחד (נקרא גם תנאי פרטו, unanimity) קובע שאם כל המצביעים מאוחדים בדעה שמועמד a עדיף על b, אז זו תהיה מסקנת הבחירה.
פונקציית בחירה מונוטונית המכבדת את סוברניות המצביעים ואינה תלויה באפשרויות לא רלוונטיות, מקיימת את תנאי הפה-האחד.
תנאי קונדורסה (הזוכה) דורש שמועמד המנצח כל מועמד אחר בתחרות ראש-בראש, ינצח. תנאי קונדורסה גורר את תנאי הרוב.
תנאי קונדורסה המפסיד דורש שמועמד המפסיד לכל מועמד אחר בתחרות ראש-בראש, לא ינצח.
אי-תלות באפשרויות לא רלוונטיות (independence of irrelevant alternatives, IIA) דורש שבדרוג של כל שני מועמדים, רק העדפות המצביעים הנוגעות אליהם תלקחנה בחשבון. בפרט, מועמדי סרק אינם יכולים להשפיע על התוצאה. לפי משפט ארו, כל פונקציית בחירה אוניברסלית המקיימת את תנאי הפה-האחד ואת התנאי IIA מוכרחה להיות דיקטטורה (ראו להלן).
אי-תלות באפשרויות לא רלוונטיות מלבד עוצמה (intensity of binary idenpendence, IBI) דורש שבדרוג של כל שני מועמדים תלקחנה בחשבון מכל מצביע רק הסדר ביניהם ומספר המועמדים המדורגים ביניהם. זוהי החלשה של התנאי IIA, הנתפס לפעמים כחזק מדי (כפי שמדגים משפט ארו).
פונקציות בחירה

מכיוון שהכרעה בין מועמדים היא מעשה שבשגרה בכל גוף חברתי מורכב, נמצאות בשימוש פונקציות בחירה רבות, מהן פשוטות ומהן מסובכות, מהן מוצלחות ומהן שנויות במחלוקת.
הכרעת רוב היא שיטה שבה המועמד שזכה לרוב קולות המצביעים (כבחירה ראשונה) הוא הזוכה. חסרונה הוא שאם מדרגים יותר משני מועמדים, פעמים רבות אין מועמד כזה.
שלטון כפוי היא שיטה שבה מועמד מסוים נבחר בכל מקרה, ללא חשיבות לתוכן ההצבעה (השיטה מאפיינת דיקטטורות). התנאי הקובע שהשלטון אינו כפוי (היינו שלכל מועמד יש א-פריורי אפשרות לנצח כל מועמד אחר) נקרא סוברניות המצביעים.
דיקטטורה היא שיטה שבה מצביע אחד, מסוים, קובע את זהותו של המועמד הזוכה. (שיטה זו אינה אנונימית).
שיטת מנצח המוביל (plurality) היא השיטה שבה המועמד שזכה למירב הקולות (כבחירה ראשונה) זוכה, אף אם לא הגיע לרוב קולות המצביעים.
באופן כללי יותר, שיטת מכסה (quota) היא שיטה שבה מנצח מי שמשיג q קולות. אם יותר ממועמד אחד השיג q קולות, השיטה כשלעצמה אינה מוגדרת.
כל שיטת הצבעה נייטרלית, אנונימית ומונוטונית בין שני מועמדים היא שיטת מכסה. משפט May (מ-1952), שהוא תוצאה של העובדה הזו, קובע שכאשר מספר המצביעים אי-זוגי ויש שני מועמדים, הכרעת רוב היא השיטה הנייטרלית, אנונימית ומונוטונית היחידה שאינה סובלת מתיקו.
בשיטת בורדה כל מצביע מחלק נקודות במספר קבוע מראש בין המועמדים (למשל, 1,2,3,5 נקודות לארבעת המועמדים, כשסדר החלוקה הוא כראות עיני המצביע). זוהי השיטה שבה בוחרים את השיר הזוכה באירוויזיון. שיטת בורדה היא אוניברסלית ומקיימת את תנאי הפה-האחד ואת התנאי IBI. עם זאת היא אינה מקיימת את תנאי הרוב.
בשיטת המפסיד יוצא (Thomas Hare) המצביעים מדרגים את כל המועמדים; מי שמספר התומכים בו כראשון הוא הנמוך ביותר נפסל, וחוזר חלילה. זו שיטה אנונימית ונייטרלית, אבל היא אינה מונוטונית, ואף אינה מקיימת את תנאי קונדורסה.
בשיטת ההשוואה הסדרתית מסדרים את המועמדים מראש, ואז קובעים מי ניצח מבין שני הראשונים, משווים את המנצח מביניהם למועמד השלישי, את המנצח מביניהם למועמד הרביעי, וכן הלאה. שיטה זו היא אנונימית, מונוטונית, ומקיימת את תנאי קונדורסה - אבל אינה נייטרלית.
בהצבעת אישור מצביע כל מועמד בעד או נגד כל אחד מהמועמדים (גם זה יחס טרנזיטיבי: הוא מעדיף את כל המועמדים שהוא בעדם על פני כל המועמדים שהוא נגדם, ואדיש לסדר בתוך הקבוצות). הסדר נקבע לפי מספר מצביעי הבעד של כל מועמד.
ראו גם

פרדוקס ההצבעה
משפט ארו
שיטת שולצה
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
The Mathematics of Voting and Elections: A Hands-On Approach, 2nd ed , 2018.
ארנבון געשי

| ארנבון געשי |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: ארנבאים
משפחה:: ארנביים
סוג:: Romerolagus
מין:: ארנבון געשי
שם מדעי
 Romerolagus diazi ‏Ferrari-Pérez, 1893
תחום תפוצה


ארנבון געשי (שם מדעי: Romerolagus diazi) הוא מין יחיד בסוגו של יונק ממשפחת הארנביים החי רק במספר הרים במקסיקו והוא אחד הארנבים הקטנים בעולם, אך גדול יותר מארנב ננסי.
אורכו של הארנב 23 עד 35 ס"מ ומשקלו 390 עד 600 גרם בקירוב. הארנב בעל פרווה צמרירית כהה והוא בעל רגליים ואוזניים קצרות ביותר, כשלעיתים מבלבלים בינו למכרסמים. הארנב יכול לחיות 7 עד 9 שנים בטבע.
ארנב זה הוא פעיל ערביים היוצא ממחילות שסמוכות לעשבים צומחים לאכול צמחייה עשבונית קרקעית שונה. עקב גודלו הקטן ורגליו הקצרות הוא פגיע לטורפים ולכן אינו מתרחק במיוחד ממאורתו. הזכר מתקשר בדומה לפיקות בשימוש בקולות צווחניים כדי לשמור על טריטוריה או למשוך נקבות וכן להתרות על סכנות.
ארנב זה נדיר מאוד ונותרו ממנו רק אוכלוסיות קטנות החיות ביערות אורנים, אלמונים ועוד לאורך מספר הרי געש כבויים לאורך דרום-מזרח מקסיקו, בקרבת ממקסיקו סיטי. הארנב נפגע מפיצול האוכלוסיות שלו עקב פעילות האדם לבניית כבישים, חקלאות או עיורים. מחקר חדש[דרוש מקור] מצא קשר בין הירידה באולוסיות לשינויי אקלים גלובליים.
הערות שוליים

↑  ארנבון געשי באתר הרשימה האדומה של IUCN
| --- | --- |
בקרת זהויות :  NLI: 987007558803405171